LH โชว์กำไร Q2/60 โต 37.18% มาที่ 3.61 พันลบ. พร้อมปันผล 0.40 บ./หุ้น
LH โชว์กำไร Q2/60 โต 37.18% มาที่ 3.61 พันลบ. จากปีก่อนมีกำไร 2.63 พันลบ. หลังรับรู้กำไรจากการขายโรงแรม แกรนด์เซ็นเตอร์พ้อยท์ ราชดำริ ขณะที่งวด 6 เดือนแรกกำไรเพิ่มขึ้น 16.34% มาที่ 5.38 พันลบ. จากปีก่อนมีกำไร 4.63 พันลบ. พร้อมปันผล 0.40 บ./หุ้น XD 23 ส.ค.นี้ กำหนดจ่าย 6 ก.ย.60
11 ส.ค. 2560

บริษัทแลนด์แอนด์เฮ้าส์ จำกัด (มหาชน) หรือ LH รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 ดังนี้

โดยในไตรมาสที่ 2 ปี 2560 บริษัทฯ มีกำไรจากการขายโรงแรม แกรนด์เซ็นเตอร์พ้อยท์ ราชดำริ จำนวน 2,080.10 ล้านบาท คิดเป็นส่วนของบริษัทฯ จำนวน 1,248.06 ล้านบาท ในขณะที่งวดเดียวกันของปีก่อน บริษัทฯ มีกำไรจากการขายที่ดินรอการพัฒนาจำนวน 1,240.00 ล้านบาท คิดเป็นส่วนของบริษัทฯ จำนวน 682.00 ล้านบาท ดังนั้น กำไรจากรายการพิเศษของบริษัทฯ เพิ่มขึ้น จากช่วงเดียวกันของปี ก่อนจำนวน 566.06 ล้านบาท
พร้อมกันนี้บริษัทประกาศจ่ายปันผลจาก งวดดำเนินงานวันที่ 1 ม.ค. 2560 ถึงวันที่ 30 มิ.ย.2560 เป็นเงินสดจำนวน 0.40 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 23 ส.ค.2560 และกำหนดจ่ายเงินปันผลในวันที่ 6 ก.ย.2560